CELEX: E2016P0007
Language: fi
Date: 2016-06-21 00:00:00
Title: Míla ehf:n 21 päivänä kesäkuuta 2016 EFTAn valvontaviranomaista vastaan nostama kanne (Asia E-7/16)

22.9.2016   
            
            
               FI
            
            
               Euroopan unionin virallinen lehti
            
            
               C 347/35
            
         Míla ehf:n 21 päivänä kesäkuuta 2016 EFTAn valvontaviranomaista vastaan nostama kanne
   (Asia E-7/16)
   (2016/C 347/07)
   Míla ehf., asiamiehinään asianajaja Espen Bakken ja asianajaja Atle Erling Lunder asianajotoimistosta Arntzen de Besche Advokatfirma AS, Bygdøy allé 2, 0204 Oslo, Norja, on nostanut 21 päivänä kesäkuuta 2016 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1.
            
            
               kumoamaan EFTAn valvontaviranomaisen päätöksen 061/16/KOL 1 ja 2 artiklan,
            
         
               2.
            
            
               velvoittamaan viranomaisen korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja vaatii, että EFTAn tuomioistuin kumoaa EFTAn valvontaviranomaisen 16 päivänä maaliskuuta 2016 antaman päätöksen N:o 061/16/KOL.
            
         
               —
            
            
               EFTAn tuomioistuimen asiassa E-1/13 antaman päätöksen johdosta EFTAn valvontaviranomainen aloitti muodollisen tutkintamenettelyn vuokrasopimuksesta, jonka Islannin ulkoasiainministeriön puolustusvirasto ja Og fjarskipti tekivät 1 päivänä helmikuuta 2010 valokuidun käyttämisestä. Kyseinen tutkimus saatettiin loppuun päätöksellä 061/16/KOL, jossa EFTAn valvontaviranomainen katsoi, että vuokrasopimus ei ole ETA-sopimuksen 61 artiklan 1 kohdassa tarkoitettua valtiontukea.
            
         
               —
            
            
               Kantaja katsoo, että riidanalainen päätös perustuu ETA-sopimuksen 61 artiklan 1 kohdan virheelliseen soveltamiseen.